Song Jiang, mhalifu wa Uchina aliyejificha pangoni kwa miaka 17\nBaada ya miaka 17 Song alibainiwa na ndege isiyokuwa na rubani (drone)

Mwanaume huyo mwenye umri wa miaka  63 ,kwa kwa majina  Song Jiang amekuwa akitafutwa na polisi baada ya kutoroka jela ambapo alifungwa kwa kufanya biashara haramu ya kuwasafirisha wanawake na watoto, lakini aliweza kutoroka kutoka kwenye kambi ya jela mwaka 2002.

 Amekuwa akiishi ndani ya pango dogo na kukata mawasiliano ya aina yoyote na binadamu kwa miaka mingi.

Unaweza pia kusoma:

Polisi katika mji wa Yongshan walipokea taarifa kuhusu ni wapi alipo Song mwezi   Septemba  , kulingana na maelezo yao katika akaunti yao ya mtandao wa  kijamii wa WeChat.

Taarifa hizo ziliwapeleka hadi katika eneo la milima iliyopo nyuma ya mji anakotoka  katika jimbo la  Yunnan lililopo  kusini mashariki mwa Uchina.

Ndege isiyokuwa na rubani ( Drone) ilibaini pango kwenye eneo la milima yenye mteremko mkali

Baada ya kushindwa kumpata katika msako wa kawaida , maafisa walituma ndege zisizokuwa na rubani  za ziada  ili kuwasaidia maafisa katika msako huo.

 Hatimae ndege hizo zilibaini chuma chenye rangi ya  kwenye eneo la mtelemko mkali pamoja na taka zilizokuwa kando ya makazi yaliyopo karibu na eneo hilo.

Pando lilikuwa na ukubwa wa mita 2 za mraba

Ndipo polisi walipoamua kutembea kwa miguu hadi katika eneo hilo na kumpata song ndani ya pango dogo ambamo amekuwa akiishi kwa miaka.

Kwa mujibu wa polisi , mwanamme huyo amekuwa akiishi  kwa kujificha binadamu kwa muda mrefu kiasi kwamba ilikuwa ni vigumu kwakekuwasiliana na maafisa usalama. 

Vyombo vya habari vya taifa vimesema kuwa   Song alitumia chupa za plastiki kuteka maji kutoka  mtoni, na matawi ya miti kama kuni za kuwasha moto.  

 Baada ya kukamatwa amerudishwa tena gerezani.  

\n\ntl;dr:
Polisi nchini Uchina wamemkamata  mhalifu ambaye amekuwa akijificha kwa miaka 17, baada ya kutumia ndege zisizokuwa na rubani kubaini pango alimokuwa akijificha.